Barcha musulmonlar uchun muqaddas hisoblanuvchi Makkadagi Al-Haram masjidida bir erkak o‘z joniga qasd qildi. Bu haqda Daily Sabah nashri xabar bermoqda. Ta’kidlanishicha, voqea 8 iyunda yuz bergan. Erkak 3-qavatdan turib o‘zini pastdagi yuzlab ziyoratchilar ustiga otgan. Erkak voqea joyida jon bergan. Saudiya Arabistoni ommaviy axborot vositalari ma’lumotlariga ko‘ra, o‘z joniga qasd qilgan erkak 26 yoshli fransuz bo‘lib chiqqan. Politsiya voqea tafsilotlarini o‘rnatish uchun tergov boshlagan.